Liek obsahuje sumatriptán. Je to analgetikum (liek proti bolesti), ktoré patrí do skupiny liekov proti migréne. Používa sa na liečbu záchvatov migrény s aurou i bez nej. Viac na adc.sk Použitie: Dávkovanie a dávkovacie schémy Tablety nie sú určené na profylaxiu migrény. Odporúčané dávkovanie, ktoré sa nemá prekračovať: Jednorazová dávka pre dospelých je 50 mg. Pre niektorých pacientov môže byť potrebná 100 mg dávka. Ak táto dávka počas 1 záchvatu nepostačuje, nesmie sa podať ďalšia dávka. Ak po užití prvej dávky príznaky prechodne vymiznú a znovu sa objavia, v priebehu nasledujúcich 24 hodín je možné podať 1 alebo 2 ďalšie dávky za predpokladu, že medzi jednotlivými dávkami je interval najmenej 2 hodiny a že sa neužije viac ako 300 mg za deň. Pacienti s poruchou funkcie pečene U pacientov s miernym až stredne závažným poškodením pečene je potrebné upraviť dávkovanie: jednorazová dávka má byť 25-50 mg. Spôsob použitia Tablety sa užívajú celé a zapíjajú sa s dostatočným množstvom vody. Upozornenie Liek sa má užívať počas tehotenstva len v prípade, ak potenciálny prínos prevyšuje nad potenciálnym rizikom pre plod. Počas 12 hodín po užití sumatriptánu sa nesmie dojčiť, všetko materské mlieko má byť odsaté a nemá byť použité na výživu dieťaťa. Účinnosť a bezpečnosť tabliet sumatriptánu u detí mladších ako 10 rokov neboli stanovené. K dispozícii nie sú žiadne údaje o tejto vekovej skupine. Účinnosť a bezpečnosť tabliet sumatriptánu u detí vo veku 10 až 17 rokov neboli klinicky potvrdené, užívanie sa preto neodporúča. Liek sa neodporúča pacientom starším ako 65 rokov pre nedostatok klinických údajov. Liek sa neodporúča u pacientov užívajúcich inhibítory MAO a to i v priebehu posledných 14 dní od poslednej dávky liečiva. Liek sa neodporúča u pacientov so stredne závažnou a závažnou hypertenziou, po cievnej mozgovej príhode, infarkte myokardu. U pacientov s epilepsiou je potrebná zvýšená opatrnosť. Dlhodobé užívanie analgetík môže zhoršiť bolesť hlavy. Neodporúča sa viesť motorové vozidlá a obsluhovať stroje. Liek obsahuje laktózu. Ďalšie osobitné upozornenia sú uvedené v SPC (časť 4.4).